Дължа на НАП общо към 35 000 лв. фирмени задължения (ЕООД) и като ФЛ от осигуровки (като самоосигуряващ се). От 6-7 години съм със здравословни проблеми, силно ограничена възможност да работя, имам ТЕЛК, много трудно се справям с основни лични нужди/разходи. Фирмата ми е без дейност от няколко години, няма други задължения освен към НАП. Поне половината от сумата е от лихви, и расте. Вече имам и изпълнителни дела за тези суми. А не мога да изплащам дори и 40-50 лв. месечно. Какво бих могъл да направя? Да ида ли там и да им кажа – ето ме, не мога да плащам, не мога да работя, какво правим?! Да стоя така и нищо да не правя ли?! Фалит да обявя (не че съм запознат добре), но задълженията ще останат, а и един познат казва, че не е добре да го правя заради някви усложнения. Не знам. Струва ми се безизходно… Не мога да си позволя адвокати, платени консултации. Ще съм много благодарен на съвет от хора, които са наясно – кое е най-подходящото действие, което да предприема??




Безизходна ситуция с НАП задължения?!
=====================================

 

Не разсрочвайте задължението си, за да можете да погасите задължението си поради давност! Изчакайте десет години считани от първи януари след годината в която е трябвало да бъдат платени задълженията Ви и те ще се погасят и ще бъдат отписани автоматично поради изтичане на абсолютна давност. Това е най-лошият вариант. Ако НАП не предприеме никакви действия – запори, възбрани, описи и т.н. за събирането им, давността е пет години, но трябва да подадете заявление. Имайте предвид, че единствено жилище не могат да Ви го продадат. Заплатата обаче, ако е над 250 лева ще Ви я запорират.




Можете да договорите разсрочване или отсрочване на фирмените задължения, освен ако не са за ДДС, което не подлежи на разсрочване или отстрочване. Задълженията за осигуровки също не подлежат на разсрочване. Можете да подадете молба за откриване на производство по несъстоятелност на дружеството. Личен фалит като физическо лице в България няма.


